VS00020210
Datum: 2009-12-01T01:00:00.000+01:00
datum_sodbe_i_stopnje: 2017-08-17T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 9.000 EUR
opombe: II DoR 490/2018 Predlog za dopustitev revizije tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Onemogočanje stikov z otrokoma - ki je trajalo od leta 2009 do 2013. Nekdanja partnerica oškodovanca je bila zato spoznana tudi za krivo dveh kaznivih dejanj odvzema mladoletne osebe po prvem odstavku 190. člena KZ-1.

## Kršitev drugih pravic osebnosti

9.000 EUR Kršitev pravice do osebnega in družinskega življenja zaradi ravnanja nekdanje partnerice, ki je oškodovancu onemogočala stike z otrokoma. Stiki so bili dogovorjeni s sodno odločbo.

Kljub dogovorjenim stikom nekdanja partnerica oškodovanca otrok (roj. 2009 in 2006) v spornem obdobju večkrat brez razloga, samovoljno in zlonamerno ni pripeljala na dogovorjeno mesto za stike; sistematično deluje v smeri razgradnje emocionalnih vezi med otrokoma in očetom.

Oškodovanec je zato trpel duševne bolečine, ki se povečujejo iz dneva v dan, saj se stanje ne spreminja. Otroka ob poskusu stikov jokata, reagirata travmatično, oškodovanec pa zato čuti ponižanje, psihično neravnovesje je prešlo v depresijo, tesnobo, bojazen, nerazpoloženje. Kontinuiranost težav, ob nenehni misli na otroka, je ohromila njegove socialne stike, omejila možnost zbranega dela; zapirati se je začel vase; otrokoma ne more biti v pomoč in jima stati ob strani, prihodnost je kar se tega tiče negotova. Ne vidi smisla, da bi hodil na vrata in zvonil ter gledal otroka, njuno stisko in dramo, zato ker ju mama na stike ni pripravila; emocionalne in socialne vezi z njima so uničene, saj ga otroka globoko odklanjata. Tudi kazenske sodbe k spremembi stanja niso pomagale. Trpi, ko vidi, da gre za trajno in nepopravljivo škodo. Ves čas razmišlja, kaj bi še lahko storil, da bi se stanje izboljšalo. Toženka ga blati pred otrokoma. Kvaliteten stik z otrokoma je imel nazadnje 2009.

---

ZOR člen 200

Obligacijski zakonik (2001) - OZ člen 179

Zakon o zakonski zvezi in družinskih razmerjih (1976) - ZZZDR člen 106

Kazenski zakonik (2008) - KZ-1 člen 190